ගාල්ල කරාපිටිය මහ රෝහලේ 9 සහ 12 වාට්ටුවලට ප්‍රතිකාර සඳහා ඇතුළත් කෙරුණ මියන්මාර් ජාතිකයින් 32කගෙන් 25 දෙනකු මේ වන විට රෝහලින් පිටව පොලිසියේ භාරයට පත් කර තිබේ.පෙරේදා (17) දා 10 දෙනෙකු රෝහලින් පිටව ගිය අතර ඊයේ (18) තවත් 15 දෙනකු රෝහලින් පිටකිරීමට කටයුතු කර තිබෙන බව ප්‍රකාශ කරන රෝහලේ නියෝජ්‍ය අධ්‍යක්ෂක වෛද්‍ය චන්දිම සිරිතුංග මහතා දැනට රෝහල්ගතව සිටිනුයේ 7 දෙනෙකු පමණක් බවද පැවසීය.රෝහලින් ටිකට් කපා පිට කරන මේ මියන්මාර් ජාතිකයින් ගෙන් ප්‍රකාශ සටහන් කර ගැනීම දැනට සිදු කර ගෙන යන බව පවසන වරාය පොලිස් ස්ථානාධිපති ටෙෂාන් ඊ ද සිල්වා මහතා ඔවුන් ගාල්ල මහේස්ත්‍රාත්වරයා හමුවට ඊ‍යේ (18) ඉදිරිපත් කරනු ලැබීය මේ පිරිස නාවික හමුදාව මගින් ගාල්ල වරායට 'සාගර' යාත්‍රාවෙන් ගෙනවිත් පොලිස් ආරක්ෂාව සහිතව රෝහල්ගත කෙරුණි..